《清心镜·治病》
金朝·马钰

气不通，脚膝患。云母膏，敷贴常常备办。破伤风、要可何如，花蕊石细掺。
治心病，清神散。医性僻，附子理中丸弹。灵宝丹、服得太多，和骨骰更换。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。